КОМИ РЕСПУБЛИКАСА ПРАВИТЕЛЬСТВОЛÖН

ШУÖМ

**Коми Республикаса Правительстволöн öткымын шуöмö вежсьöмъяс пыртöм йылысь**

Коми Республикаса Правительство шуис:

Пыртны Коми Республикаса Правительстволöн öткымын шуöмö вежсьöмъяс содтöдын индöм лыддьöг серти.

Коми Республикаса Юралысь В.Гайзер

Сыктывкар

2011 вося косму тöлысь 14 лун

144 №

Коми Республикаса Правительстволöн

2011 во косму тöлысь 14 лунся 144 №-а шуöм дорö

СОДТÖД

Коми Республикаса Правительстволöн öткымын шуöмö пыртöм вежсьöмъяслöн

**ЛЫДДЬÖГ**

1. «2007/08-2012/2013 велöдчан воясö Россия Федерацияса йöзкост овмöс организацияяслы веськöдлысь кадръяс дасьтöм йылысь» Россия Федерацияса Правительстволöн 2007 во рака тöлысь 24 лунся 177 №-а шуöм Коми Республика мутасын збыльмöдöм кузя öткымын юалöм йылысь» Коми Республикаса Правительстволöн 2007 во ода-кора тöлысь 28 лунся 105 №-а шуöмын:

1) 1 пунктсö гижны тадзи:

«1. Индыны Коми Республикаса экономика сöвмöдан министерствоöс Коми Республикаса олöмö пöртысь власьт уполномочитöм органöн 2007/08 – 2012/13 велöдчан воясö Россия Федерацияса йöзкост овмöс организацияяслы веськöдлысь кадръяс дасьтöм вылö (водзö – уполномочитöм орган) да индыны сылы татшöм удж:

а) Коми Республикаса Правительство нимсянь кырымавны олöмö пöртысь власьт федеральнöй лöсялана органкöд сёрнитчöмъяс, артмöдчöмъяс, дасьтыны отчётъяс да документъяс, кутшöмъяс йитчöмаöсь 2007/08 – 2012/13 велöдчан воясö Россия Федерацияса йöзкост овмöс организацияяслы веськöдлысь кадръяс дасьтöм вылö канму план збыльмöдöмкöд да сьöмöн могмöдöмкöд, мый вынсьöдöма Россия Федерацияса Правительстволöн 2007 во рака тöлысь 24 лунся 177 №-а шуöмöн (водзö – Канму план);

б) координируйтны Канму план серти Коми Республикаын веськöдлысь кадръяс дасьтöм котыртöм кузя Коми Республикаса олöмö пöртысь власьт органъяслысь öтувъя удж;

в) котыртны да нуöдны уполномочитöм органса специалистъясöс, уджалысьясöс (водзö – уджалысьяс), велöдан учреждениеса велöдысьясöс, кодъяс участвуйтöны Канму план збыльмöдöмын (водзö – велöдысьяс) конкурс серти бöрйöм;

г) котыртны да нуöдны дiнмуса велöдан учреждениеясын (дiнму вылö индöм квотаысь абу этшаджык) специалистъясöс велöдöм (уджсикас серти тöдöмлун кыпöдöм ногöн);

д) нуöдны специалистъясöс дасьтöмлысь да уджсикасö дасьтан тшупöдлысь мониторинг;

е) котыртны да нуöдны россияса нималана организацияясын специалистъяслысь стажировкаяс;

ж) котыртны суйöрсайса странаö стажировка вылö специалистъясöс бöрйöм, сы лыдын странаяс костын специалистъясöн вежласьöм;

з) артмöдны да нуöдны специалистъяс, велöдысьяс, уджалысьяс йылысь юöртан база;

и) котыртны да нуöдны специалистъясöс велöдігöн наöн босьтöм тöдöмлунöн, кужанлунöн да навыкъясöн бура вöдитчöм кузя, наöн велöдчан кадколастö лöсьöдан балаяс збыльмöдöмын отсöг пыртöмöн, удж.»;

2) 3 пункт гижны тадзи:

«3. Тайö шуöмсö збыльмöдöм бöрся видзöдны Коми Республикаса Юралысьöс вежысь – Коми Республикалöн сьöм овмöсса министр В.А. Тукмаковлы.».

2. Коми Республикаса Правительстволöн 2008 во йирым тöлысь 13 лунся 373-р №-а тшöктöмын:

«Тшöктыны Коми Республикаса экономика сöвмöдан министр И.Е.Стукаловлы» кывъяссö вежны «Тшöктыны Коми Республикаса экономика сöвмöдан министр А.И.Шереметлы» кывъясöн.

Вуджöдiс Коснырева Е.Г., 2792 п.